ভারতীয় রিপাবলিকান পার্টি
ভারতীয় রিপাবলিকান পার্টি (আরপিআই, প্রায়ই রিপাবলিকান পার্টি বা সহজভাবে রিপাবলিকান নামে পরিচিত) ভারতের একটি রাজনৈতিক দল। বিআর আম্বেদকরের নেতৃত্বে তফসিলি জাতি ফেডারেশনে থেকে দলটির উৎপত্তি হয়। 'রাজনীতিতে প্রবেশের জন্য ট্রেনিং স্কুল' ১৯৫৬ সালে আম্বেদকর দ্বারা প্রতিষ্ঠিত হয়েছিল যা ভারতীয় রিপাবলিকান পার্টি (আরপিআই)-এর প্রবেশদ্বার হিসাবে কাজ করেছিল। বিদ্যালয়ের প্রথম ব্যাচে ১৫ জন শিক্ষার্থী ছিল। ১৯৫৬ সালে আম্বেদকরের মৃত্যুর পরে স্কুলটি বন্ধ হয়ে যাওয়ায় এর প্রথম ব্যাচটি শেষ ব্যাচ হিসাবে পরিণত হয়েছিল।